Wa

**Wa** e la teŋkpoŋ ane Wa Munisipal Desekyere kapital ane a Ɔpa Wɛse Irigyiŋ Gaana. Be ka a Wa Naayiri a be. Nemboorɔ yaga la  lantaa a zie ŋa. Sissaaleba,  Dagaaba, Goŋgyare ane Waaleba naŋ e yaga telaare. O taa la 200,672 noba semmo a tuuro a 2021 zusɔre. 

A teŋɛ e la sotu sokyare ko a Ɔpa Wɛse Irigyin, ne sozuri ka kaŋa gɛrɛ Hamile o sapare seŋ, ane o sapare-goɔŋ seŋ Tumu ane a Ɔpa Isi Irigyiŋ. Aloopɛle sigi zie meŋ be la be, ba naŋ boɔlɔ Wa Aloopɛle leebo zie. 

## Dakroŋ Yele

### Tɛgɛ
*Wa* e la Dagbani yelbiri, ka a tɛgɛ la *te wa kaa yeng seore* ('Te waɛ la ka te wa kaa seɛre parɛɛ'). 

### Piiloŋ/Meɛbo
A Lobis la noba naŋ daŋ zeŋ a zie ŋa sɛre (pampana naŋ e Wa). Ka o baa leɛ da di nimizie sensoga a yi o naŋ peɛle a Black Volta. A teŋɛ meŋ da la zie a Waala paaloŋ yaga zie naŋ da be. 

A Northern Protectorates puliŋ, a teŋɛ nyɛ la zimeɛre fẽẽ lɛ a yi a nansaale peɛne naaŋ naŋ gyɛ o bare.
 

## Naaloŋ Ane a Yiri Kaabo Yele
Wa taa la Naa neŋkpoŋ-kansil gɔmenante na tɔ. A teŋɛ kansil, a Wa Munisipal Asɛmbole la maŋ kaa iri bee sage a Naakpoŋ. A Wa Nakpoŋ pampana la Tahiru Issahaku Moomin. 

## A Noba Koɔbo Yele
Ane ka o e la teŋkpoŋ, Wa vori yaga poɔ e la koɔbo laŋyiri, ka a noba yaga zie be dakoroŋ koɔbo poɔ. A nimize-boŋkoɔre mine la kamaana, Kyi, waare, saaloŋ ane seŋkãã. Ba koɔrɔ la libibɔ boŋkoɔre meŋɛ, ka ana la bɛŋkali, mui ane semmie. 

## Wa Yuori Piiloŋ Yele
A yuoni 1880 poɔ, a da wuli ka Wa taa la noba ta ŋa 8,000. A yagroŋ ŋa wuli ka o da ŋmaa sigi are la 2,000, 1900 poɔ. A yuoni 1921 zusɔre poɔ, a teŋɛ noba semmo da e la 2,806. A noba semmo da zɛge do la 5,207 noba 1931 poɔ. Ana yuoni na ne o zu, a Wa Desekyere, naŋ pãã da poɔ a Wala Native Authority da taa la noba semmo naŋ e 13,025. 1948 poɔ, Wa da taa la noba semmo naŋ e 14,406 kyɛ ka a Desekyere da taa 15,827 noba. A yuoni1960 poɔ, a noba semmo da e la 14,406. 1970 poɔ a noba semmo da zɛge do are la 13,740. A yuoni 2000 zusɔre eŋɛ, a teŋɛ noba semmo da e la 66,644 kyɛ ka a 2010 zusɔre poɔ, ka a noba da e 125,479.

Kamori "Islam" la ŋmempuori naŋ e kpoŋ a teŋɛ poɔ a kɔlage a noba 65.9% semmo. Kiritaaloŋ la tu a ŋaaŋ puoriŋ ne (29%), sããkoŋ ŋmempuori (4.1%) ane ŋmempuori mine meŋ (0.4%). Bale zuri mine naŋ zeŋ Wa poɔ la Waala, Sisaala, ane Dagaaba.

## Sori Tuubu
Bɔnne sotu lɔɛ bebe la a yi Wa kyɛ gɛrɛ tenzuri aseŋ Accra; Kumasi, Mim, Ahafo; Cape Coast, Sunyani; Tamale; Tema; Ho; Bolgatanga; Elubo; Aflao, ane Techiman.   

## Teŋgane Waaloŋ

Wa bezie be la a Gaana sapare-doloŋ seŋ. O taa la yɛloŋ naŋ kɔlage teŋgane gbaŋgbale naŋ e 579.86 km2 (223.89 sq mi). A teŋɛ teŋgane yɛloŋ na baŋ e ŋa o seŋ la 160 mm (0.52 ft) ane 300 mm (0.98 ft) kpakyaga do gaŋ mane bɔge. A munisipal ne ziiri ama la eŋ toribogiri Daffiama-Bussie-Issa Desekyere a o north-west, Nadowli-Kaleo Desekyere a o sapare-goɔŋ Wa Goɔŋ Desekyere a o goɔŋ ane a o west ane south seŋ Wa West Desekyere.   

### Kilaamate
Wa taa la savanna toloŋ kpaŋkpaŋ kilamate (Köppen climate classification ''Aw''), ne seɛŋ ane uoni saŋa ka a toloŋ meŋ maŋ e kpaŋkpaŋ a yuoni gbuli zaa poɔ. A seɛŋ saŋa gbɛɛ yaga maŋ e la Kyɛpire te tɔ September kyɛ ka a uoni saŋa meŋ  e November te tɔ March. A toloŋ manne duobo na baŋ yi la 34–40 °C (93–104 °F) kyɛ ka a toloŋ manne sigibu na baŋ ta la 29 °C (84 °F). Ka kyuu-gbuli meɛloŋ leebo maŋ are 40.67% seŋ.

## Yipɔge
A Wa Naa Zage, naŋ be Wa, e la naa yiri (*Wa Naa*) ko a Waala noba. Nii e la bondaanloŋ damannaa a teŋɛ poɔ ane wagere kaŋa ba maŋ de a la kyɛre ne pɔge.  

### Tigie
A Damba tigiri e la yuoni yuoni tigiri ba naŋ maŋ di yuoni zaa a teŋɛ poɔ ane Northern Gaana meŋ poɔ. Gbɛɛ yaga ba maŋ e o la Sentɔmbare baaraaŋ. A Dumba tigiri e la a yuoni yuoni tigiri na kaŋa ba naŋ maŋ di a teŋɛ. Gbɛɛ yaga ba maŋ di o la September bee Ɔɔtoobare kyuu poɔ.   

### Bondi-parɛɛ
Atekele meŋɛ: Gaana bondi-parɛɛ

## Nensaaleba Tontoneba

### Laanfeɛ
Wa taa la laanfeeloŋ ziiri 26 noɔre zaa lantaa, a poɔ laŋyiri laanfeɛ naroo kaabo ane sommeŋɛ ziiri anaare. Asibiti kpoŋ naŋ be a teŋɛ la a Wa Irigyinal asibiti. O e la 160-gado zimeɛraa ba naŋ yuoni 2019 poɔ ne yelnyɔgeraa sane naŋ e GH₵5,254,500,000 (US$339 million).

### Ganzanne
A teŋɛ la a Irigyin ganzanne pare. Yuniveniti ko Development Studies, Nusrat Jahan Ahmadiyya karemamine kɔlaagyi ane Wa Polytechnic taa la ulii bee be la Wa poɔ. A Wa Technical Yuniveniti, naŋ da e Wa Polytechnic, da piili la 1999 poɔ a erɛ o zannoo yelnyɔgere a yuoni 2004 poɔ. Pampana 600 sakubiiri  la be a sakuuri poɔ. 

A ama naŋ tu e la ganzanne ziiri naŋ be Wa poɔ:

; Siinia Haae Sakue

* Wa Islamic Sɛkondere Sakuuri
* Jamiat Al-Hidayyat Al-Islamiat Girls Sɛkondere Sakuuri
* Northern Star Sɛkondere Sakuuri
* St. Francis Xavier Minor Seminary Sɛkondere Sakuuri
* Wa Sɛkondere Sakuuri
* Wa Senior High Technical Sɛkondere Sakuuri
* Wa Technical Sɛkondere Sakuuri
* T. I. Ahmadiyya Sɛkondere Sakiuri

;
; Kolaagyiri/Yunivenitiri

* SD Dombo University ko Business ane Integrated Development Studies
* Nusrat Jahan Ahmadiyya Karemamine Kɔlaagyi
* Wa Nɛɛsere Kɔlaagyi
* Wa Technical Yuniveniti (naŋ da e Wa Polytechnic)

## Muuli Kyɛ Meŋ Nyɛ

* Lobi noba
* Wala noba

## Sommo Yizi